Hetegorén hálózatok kialakulása és fejlődése  Kaszás Gábor, Ericsson
A 4G/LTE mobil-szélessáv technológia eredeti célkitűzései teljesültek, hamarabb elérhetővé vált az ugrásszerű teljesítménynövekedés, mint sokan gondoltuk volna. Rendelkezésünkre áll tehát egy jövőálló technológia, ugyanakkor mellette tovább élnek és fejlődnek más megoldások, mint a 3G és a WiFi.
Az igények oldalán a sebességek mellett egyre nagyobb hangsúly lesz a kapacitáson, és a mindenhol, minden népszerű alkalmazás igényeit kielégítő minőségű lefedettségen. Az okostelefonok ugrásszerű elterjedése, az egyre több egymással és „a felhővel” kommunikáló eszköz a hálózatba kapcsolt társadalom vízióját vetíti előre.
A technológia és az igények találkozása vezet el a heterogén hálózatokhoz, melyekben különféle technológiák, különböző lefedettségi méretű megoldások (makro, piko, stb. cellák) optimális lefedettséget és élményt biztosítanak a felhasználóknak, ugyanakkor optimálisan gazdálkodnak a véges erőforrásokkal.
Az Ericsson felépített egy eszközkészletet, és felállította a követendő stratégiai lépéseket a heterogén hálózati rendszer kialakításhoz.
Előadásomban bemutatom az általunk javasolt stratégiát és hálózatfejlődési lépéseket, amelyek segítségével hatékonyan lépést tudunk tartani az okostelefont vagy egyéb eszközöket használók növekvő igényeivel, a hálózati infrastruktúra és a rendelkezésre álló spektrum optimális kihasználásával.